《送李秀才为道士》
宋代·吴可

圣泽朝来净世缘，不教仙骨堕儒门。
金龟换酒当年客，白鹿升儒后世孙。
泉石招君友猿鹤，利名怜我醉朝昏。
麻衣笑著掉头去，何处抱琴追绮园。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。